Document ID: 32012D0200
Publication Date: 2012-04-18

Title and Content:
KOMISIJAS LĒMUMS
(2012. gada 18. aprīlis),
ar kuru groza Lēmumu 2004/452/EK, ar ko nosaka to struktūru sarakstu, kuru pētniekiem zinātniskiem nolūkiem atļauts piekļūt konfidenciāliem datiem
(izziņots ar dokumenta numuru C(2012) 2291)
(Dokuments attiecas uz EEZ)
(2012/200/ES)
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Eiropas Parlamenta un Padomes 2009. gada 11. marta Regulu (EK) Nr. 223/2009 par Eiropas statistiku (1) un jo īpaši tās 23. pantu,
tā kā:
(1)
Komisijas 2002. gada 17. maija Regulā (EK) Nr. 831/2002, ar ko Padomes Regulu (EK) Nr. 322/97 par Kopienas statistiku īsteno attiecībā uz konfidenciālu datu pieejamību zinātniskiem nolūkiem (2), ir paredzēti nosacījumi, kuri jāievēro, lai piešķirtu piekļuvi konfidenciāliem datiem, kas nosūtīti Savienības iestādei, lai zinātniskiem nolūkiem varētu iegūt statistikas secinājumus, un ir izstrādāti Savienības un valstu iestāžu sadarbības noteikumi, lai atvieglotu šo piekļuvi.
(2)
Komisijas Lēmumā 2004/452/EK (3) ir sniegts to struktūru saraksts, kuru pētniekiem zinātniskiem nolūkiem atļauts piekļūt konfidenciāliem datiem.
(3)
Johannesburgas Universitāte, Dienvidāfrika, Masačūsetsas Universitāte, Masačūsetsa, Amerikas Savienotās Valstis, President & Fellows of Harvard College, Masačūsetsa, Amerikas Savienotās Valstis, Eiropas Komisijas Kopīgā pētniecības centra ģenerāldirektorāta nodaļa “Klimata pārmaiņu ekonomika, enerģētika un transports”, Eiropas Komisijas Kopīgā pētniecības centra ģenerāldirektorāta nodaļa “Informācijas sabiedrība”, Eiropas Komisijas Kopīgā pētniecības centra ģenerāldirektorāta nodaļa “Lauksaimniecība un dabaszinātnes ekonomikā”, Eiropas Komisijas Kopīgā pētniecības centra ģenerāldirektorāta nodaļa “Ilgtspējīga ražošana un patēriņš” un Eiropas Komisijas Nodarbinātības, sociālo lietu un iekļautības ģenerāldirektorāta nodaļa “Sabiedrības analīze” jāuzskata par struktūru, kas atbilst izvirzītajiem nosacījumiem, un tāpēc jāpievieno Regulas (EK) Nr. 831/2002 3. panta 1. punkta c) apakšpunktā minēto resoru, organizāciju un iestāžu sarakstam.
(4)
Šajā lēmumā paredzētie pasākumi ir saskaņā ar Eiropas Statistikas sistēmas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 2004/452/EK pielikumu aizstāj ar šā lēmuma pielikuma tekstu.
2. pants
Šis lēmums ir adresēts dalībvalstīm.
Briselē, 2012. gada 18. aprīlī

Classification:
Level 1 Categories: 100150
100158
100146
Level 2 Categories: 100222
100262
100190
Level 3 Categories: 2472
4256
2478
All Categories: 3655
4258
92